Les pràctiques permeten...\nViure l'experiència real a les curses com a mecànic\nL'inici del seu historial professional\nLa possiblitat d'estar en contacte amb la tecnologia més avançada.\nCompletar la seva formació, i capacitar-los per a incorporar-se al treball.\nL’escuderia d’ETG Racing liderada pel cap d’equip, i els alumnes són els protagonistes, són ells qui fan de mecànic dels nostres pilots, qui preparen les motos per a les curses, els que viatgen als circuits allà on hem de córrer. Les dades d’una temporada són espectaculars :\n16.500 Km en desplaçaments.\nMés de 45 curses.\n4 països europeus.\nSuport tècnic a més de 50 pilots.\nMés de 60.000 Km de les motos, en competició.\nMés de 100 dies de formació in situ al circuit.\nAmb les pràctiques a la nostra escuderia, i amb convenis de col·laboració d’ETG Racing i altres equips i estructures de competició, a diferents nivells, fins i tot al campionat del món, els alumnes tenen la oportunitat de formar-se en un entorn real.\nÉs una experiència pràctica que els enriqueix moltíssim, i els dona la possibilitat d'acostar l'aprenentatge a l'escola, amb el dia a dia que es viu en el món de les curses.\nUna experiència única, que els fa iniciar la seva carrera professional i aconseguir treballar del que més els agrada. En un alt % es converteix en una feina a llarg termini, amb contractes de treball legalitzats.\nEl món de la competició és viu, necessita gent dinàmica, activa i amb moltes ganes de viure emocions fortes.\nSi ets una d'aquestes persones, ets d’ETG Racing !\nSou una empresa interessada?\nSi sou un equip de competició o empresa interessada en el perfil d'alumnes de l'ETG RACING, no dubti en omplir el següent formulari. Els nostres responsables contactaran amb vostè per atendre la seva petició i buscar el perfil que necessiteu.\nDe conformitat amb el que disposa la Llei Orgànica 15/1999, de 13 de desembre, de Protecció de Dades de Caràcter Personal (LOPD), l'informem que les seves dades personals són incorporades en fitxers titularitat de ESCOLA TÈCNICA GIRONA, S.L. amb la finalitat de poder atendre adequadament les seves peticions d'informació i elaborar els pressupostos que puguin sol·licitar-nos. Per exercir els drets d'accés, rectificació, cancel·lació i oposició que contempla la Llei pot dirigir-se mitjançant carta a Ctra. Barcelona, 199 - 17005 GIRONA, Ref. Protecció de dades.


A PEU » 2010 » novembre » 03\nArxivar per 3, novembre de 2010\nSords d’una orella\nM’ha cridat l’atenció –relativament, esclar- la forma com les agències han donat la notícia del nomenament del nou bisbe de Solsona. Dic que m’ha sorprès relativament perquè ja hi estem acostumats que, quan es tracta de temes d’Església, els enfocaments que es fan acostumen a ser molt simplistes i es destaquen coses sense importància deixant de banda els aspectes fonamentals.\nS’ha destacat, per exemple, l’edat, que si és el bisbe més jove d’ Espanya, que si té un currículum brillant o les llengües que parla. Fa una descripció asèptica i superficial de les coses perquè segurament que el que ha escrit la notícia no sap i ni li interessa què és o ha de ser un bisbe. Parlo,esclar, en general.\nJo considero que més important que el que parla, és si és sord o no..O sigui, si sap escoltar o no. Si estarà en sintonia o no amb les veus que escoltarà al seu bisbat. Perquè hi haurà una bona part de gent que expressarà coses que potser no seran exactament les que vulgui sentir.\nUns dels problemes dels nomenaments de bisbes d’aquests darrers anys ha estat que han estat fets tots cap a una sola direcció. Han estat el fidel reflex del problema que té la jerarquia romana: ser sords d’una orella. Allà a Roma només senten el que els arriba de la banda conservadora (per dir-ho de forma senzilla). O potser no ho són de sords, però segur que se’l fan el sord. Discriminen prou bé el que els interessa i sempre prima la doctrina i les interpretacions més conservadores de les diverses línies teològiques i pastorals que corren. I això és que que després es distribueix a tot el món. I les interpretacions restrictives de l’Evangeli moltes vegades no responen per a res als problemes de la gent i del món. Només cal remetre’s al cas que en fa la gent de les coses que arriben de Roma.\nD’un bisbe jo n’espero exactament que sàpiga escoltar i estigui obert a les veus que arriben no només de Roma, sinó a les veus que arriben del poble. De tot el poble. Conec el Xavier des de fa molts anys i sé el recorregut que ha fet des que va ser vicari aquí de Mollerussa,acabat de sortir del forn. Del que ha fet no cal parlar-ne. Però sí que caldrà parlar del que farà a partir d’ara. Ara comença una nova etapa i s’haurà de veure cap on vol anar. Personalment li donaré un vot de confiança i li demanaria que sàpiga escoltar amb les dues orelles i no només amb una.\nEn aquest nomenament almenys hi ha una cosa bona: és una persona de la terra i coneix bé aquesta botifarra llarga i mal girbada que és el Bisbat de Solsona. Sap on queda Castellar de N’Hug en una punta i Sidamon, a l’altra. Sap prou bé com és la gent i com són els capellans. I sap –o hauria de saber- què n’esperen d’ell uns i altres i hauria d’escoltar la veu de tots. No hauria d’oblidar que un bisbe, abans que res, és un pastor i un servidor que està al servei de tots.\nTags: Bisbes, Església, Evangeli, RELIGIÓ


Neve Tzedek Boutiqe Hotel Tel Aviv Israel - Ofertes d'hotels amb els MILLORS DESCOMPTES EN LÍNIA\nDgania 4, Centre urbà Tel-Aviv, Tel Aviv, Israel, 65153 - Veure al mapa\nBarri Centre urbà Tel-Aviv Centre urbà Tel-Aviv Centre urbà Tel-Aviv Zona de Platja\nMés informació sobre Neve Tzedek Boutiqe Hotel\nOferint allotjaments de qualitat al les platges, l'oci nocturn, els restaurants districte de Tel Aviv, Neve Tzedek Boutiqe Hotel és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb les atraccions principals de la ciutat com Bulevard Rothschild, Museu Haganah, Sala de la Independència a prop, els visitants de l'hotel estaran encantats amb la seva localització.\nEl Neve Tzedek Boutiqe Hotel, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Wi-Fi gratuït en totes les habitacions, express check-in/check-out, Zones públiques amb Wi-Fi, aparcament de cotxes, transport hotel/aeroport són només algunes de les comoditats que fan que Neve Tzedek Boutiqe Hotel sigui diferent dels altres hotels de la ciutat.\nA més, totes les habitacions ofereixen una gran varietat de comoditats com ara connexió sense fils a internet (cortesia), banyera hidromassatge, aire condicionat, calefacció, mini bar per satisfer els clients més exigents. L'hotel ofereix instal.lacions fantàstiques, incloses bany, massatge, per ajudar-vos a relaxar després d'un carregat dia a la ciutat. Si buscau un allotjament còmode i adequat a Tel Aviv, faci de Neve Tzedek Boutiqe Hotel la vostra llar.\nPlatja de Tel Aviv - 1,53 km\nMuseu Palmach - 4,72 km\nMuseu d'Art de Tel Aviv - 1,58 km\nCentre Isaac Rabin - 4,58 km\nAntic Port de Tel Aviv - 3,67 km\nRiu Yarkon i Parc Hayarkon - 4,73 km\nMuseu Independence Hall - 750 m\nZona comercial per als vianants Nachlat Binyamin - 760 m\nBulevard Rothschild - 70 m


Una condemna de 10.000 euros per perseguir la corrupció\nLa revista local de Girona Cafè amb Llet ha estat condemnada a pagar 10.000 euros a un assessor d'Artur Mas per atemptat a l'honor en un vídeo que denuncia casos de corrupció en la sanitat\n25 de octubre de 2012 09:00h\n“Som dues persones amb un ordinador”, explica Albano Dante. Juntament amb Marta Sibina, edita la revista Cafè amb Llet. Tot i ser una revista local de les comarques de Girona, han estat dos anys investigant irregularitats en la sanitat pública catalana, i ara això els ha portat a una condemna de 10.000 euros per atemptat a l'honor de Josep Maria Via, president del consorci Parc de Salut de Barcelona i membre del Consell Assessor d'Artur Mas en temes de sanitat.\nEl que Dante troba més sorprenent és que ningú hagi negat res del que diuen al vídeo pel qual se'ls demanda. El demandant, Via, només és citat en referència a un article que va publicar al diari El País demanant menys control sobre els hospitals públics. La gravació, publicada el passat 18 de febrer, va córrer per la xarxa i va arribar a les 100.000 visites al cap de pocs dies. “En el vídeo només denunciàvem la opacitat en els hospitals de Blanes i Calella, perquè no teníem eines per dir que s'estaven cometent irregularitats”, explica l'editor.\nEls llocs de treball que es van començar a perdre amb motiu de les primeres retallades els va portar a investigar la situació d'aquests hospitals. Des de llavors, reclamen conèixer uns informes que han costat 1,5 milions d'euros en 5 anys als hospitals. “Encara avui no els hem vist, ni sabem qui els ha fet i ni tan sols sabem de què tracten”, explica Dante.\n“Crèiem que era cosa d'uns informes, però es va revelar un espoli”, diu. Un cop publicat el vídeo, van sentir a parlar més de les persones implicades. Dante explica que van rebre un document que indicava que Xavier Crespo, que havia estat gestor dels hospitals de Blanes i Calella i és diputat i candidat al Parlament per CiU, i altres regidors, “havien estat beneficiats amb 2,7 milions d'euros dels hospitals”.\nCarles Manté, llavors president dels dos hospitals, va deixar el càrrec dues setmanes abans que es fes públic que havia cobrat 700.000 euros per uns informes inexistents des de l'empresa municipal de Reus. En el cas es van veure implicats també el que era director de l'Institut Català de la Salut, Josep Prat, i Ramon Bagó, directiu del grup Serhs. De Bagó, més tard, es va descobrir que havia obtingut 12 milions d'euros en contractes irregulars a Badalona.\nEs tracta d'una xarxa complexa, que Cafè amb Llet es va esforçar en explicar. Ara, es veuran obligats a retirar de la xarxa el primer vídeo que van fer al respecte. La frase del video que els ha condemnat era la resposta a un article de Josep Maria Via en el que defensava la gestió empresarial dels hospitals. La frase deia: “Gent com vostè, com Bagó, com Manté, són els que estan enfonsant la nostra sanitat”. Albano Dante s'explica: “Aquestes irregularitats han mostrat que totes les auditories i controls han fallat, i és que a més les fan els seus amics”. La jutgessa del cas ha considerat, però, que la frase atempta contra l'honor del demandant.\nTot i les persones que sortien mal parades en el vídeo, als editors de la revista no els sorprèn que els hagi denunciat precisament un que esmentaven de forma circumstancial. Dante diu que els hospitals de Blanes i Calella els havien amenaçat amb denúncies, però considera que, vist tot el que ha sortit a la llum posteriorment, “no s'ho podien permetre”.\n“La condemna no és el problema”\nEl periodista explica que ells no tenen els 10.000 euros que se'ls demana i que encara no saben què faran al respecte, però assegura que “la condemna no és el problema, el problema és que s'estiguin emportant milions dels hospitals”. No obstant, diu que la situació és complicada i que en tot el procés han tingut menys temps per dedicar a la revista, que és com es guanyen la vida.\nDes del Col.legi de Periodistes de Catalunya, Xavier Mas de Xaxàs assegura que “la sentència s'ha de respectar”, però considera que, al mateix temps, “fa un mal terrible a la llibertat d'expressió i a la importantíssima tasca social dels petits mitjans locals”. Recorda que les informacions publicades per Cafè amb Llet no han estat desmentides i assegura que “la seva tasca informativa és fonamental per una societat que vulgui lluitar contra la corrupció”.\nEl vídeo en el que els editors de Cafè amb Llet expliquen la situació:\n25 de octubre de 2012 - 09:00 h


Arxiu Comarcal del Pallars Sobirà. Xarxa d'Arxius Comarcals (XAC)\nJornada de formació: La gestió documental electrònica El passat 15 de novembre a l’Arxiu Comarcal del Pallars Sobirà\nJornada de formació: La gestió documental electrònica A l’Arxiu Comarcal del Pallars Sobirà el dijous 15 de novembre de 10 a 14 h\nExposició: Restauració d’hàbitats lenítics i espècies aquàtiques d’interès comunitari de l’alta muntanya dels Pirineus - LIFE13 NAT/ES/001210\nExposició: Restauració d’hàbitats lenítics i espècies aquàtiques d’interès comunitari de l’alta muntanya dels Pirineus - LIFE13 NAT/ES/001210 A l’Arxiu Comarcal del Pallars Sobirà del 17 de setembre al 31 d’octubre de 2018\nJa es poden consultar les imatges del fons Esteve Albert i Corp a “Arxius en Línia”\nJa es pot consultar en línia la memòria 2017 de l’Arxiu Comarcal\nJa es pot consultar en línia la memòria 2017 de l’Arxiu Comarcal Es consoliden els 5.000 usuaris per internet\nLa presó de Sort i els fugitius del nazisme\nGaleria de pallaresos\nSeu de l'Arxiu Comarcal del Pallars Sobirà\nConeix l'Arxiu Comarcal del Pallars Sobirà\nL'Arxiu Comarcal del Pallars Sobirà (ACPS) fou creat pel conveni signat per l'Ajuntament de Sort, el Consell Comarcal del Pallars Sobirà i el Departament de Cultura de la Generalitat el 27 de juliol de 1992 i fou inaugurat el 28 d'abril de 1995 per l'Honorable Conseller de Cultura, Joan Guitart i Agell. Forma part de la Xarxa d'Arxius Comarcals de la Generalitat de Catalunya, està adscrit al Departament de Cultura i Mitjans de Comunicació i és gestionat pel Consell Comarcal del Pallars Sobirà.\nL'ACPS custodia els fons de la majoria dels ajuntaments de la comarca, el fons del Consell Comarcal del Pallars Sobirà, el fons del districte notarial, de la Comptadoria d’Hipoteques, diversos fons patrimonials i personals i disposa d’una còpia en microfilm dels fons Pallars, Vilamur i Catalunya General del Archivo Ducal de Medinaceli.\nEl 31 de desembre de 2015 l’ACPS, compta amb 1098,8 metres lineals de documentació i 90.162 unitats no textuals.


L’Associació de Col·leccionistes de Terrassa publica el Butlletí Informatiu 507, que ara serà trimestral\nYou are here: Home / Cultura / Dia a dia / L’Associació de Col·leccionistes de Terrassa publica el Butlletí Informatiu 507, que ara serà trimestral\nAquest número de maig/juny del 2018 és el primer Butlletí Informatiu trimestral que d’ara endavant editarà l’Asssociació de Col·leccionistes de Terrassa. La decisió, a proposta de la Junta Directiva, va ser presa a darrera assemblea amb l’objectiu de «quadrar el pressupost».\nA l’Editorial s’afirma que «fa anys que el pressupost ens té tenallats, que fem pocs socis nous i que els històrics se’ns van morint». En acabar l’any 2017 hi havia 91 socis. De subvencions, es declara, només en reben una de l’Ajuntament, «que agraïm, però que tan sols –que ja és molt– ens ajuda a sobreviure (fins quan?)».\nEs considera i afirma que «és un fet que la cultura sempre ha estat la Ventafocs dels pressupostos institucionals». Però, malgrat tot, aquesta «no s’atura bàsicament pel fort dinamisme associatiu que històricament ha tingut i té en aquest país». És des d’aquesta perspectiva que és planteja la defensa de la sobirania nacional: «En un nou país volem pensar que la cultura seria més tinguda en compte i és per això i mil raons més que maldem i confiadament persistim incansables en la vindicació nacional.»\nJunt amb el Butlletí, hi ha la Separata –que a partir d’ara també serà trimestral– i també la Memòria del 2017, amb tot el que s’ha fet «mercès a l’ajut dels socis, que com hem dit minven i això ens hauria de preocupar a tots». En aquest sentit, a la darrera assemblea es va crear, entre d’altres, la figura del soci empresa, amb una quota de 100 euros l’any.\nTot i les dificultats, s’afirma que s’han mantingut les activitats habituals els darrers anys, amb «l’extraordinària» publicació del llibre Col·leccionistes de Terrassa. Catalogant la seva història, d’Ana Fernández, que va suposar «un esforç d’anys». La seva recerca ha ajudat a descobrir que els precedents històrics de l’associació venen del ja llunyà abril de 1933, ara fa vuitanta-cinc anys.\nAra, s’enfila ja la recta final del curs: l’exposició col·lectiva cada any el clou. I també es presenten les edicions de punts de llibre de teixits modernistes i la dels darrers capgrossos, que és «la nostra manera de fer ciutat i valorar i fer públic el ric patrimoni terrassenc».


Hospitals en Maardu - Directori - Llistat - Guia - Hospital - Maardu linn - Harjumaa - Estònia - Hospitalsworldguide\nPàgina d'inici › Per país › Estònia › Harjumaa › Maardu linn › Hospitals en maardu\nHospitals en maardu Maardu linn > Harjumaa > Estònia\nPoseu-vos en contacte amb nosaltres si, si navegueu per aquest lloc web, noteu algun error en el registre d'un o més Hospitals en Maardu. Mantenir el nivell de qualitat és un dels nostres valors, i sense que els nostres usuaris ens ajudin en això, seria bastant difícil que hàgim sabut fer-ho.\nSi vau anar a un hospital i no va agradar l'atenció mèdica que va rebre, cerqueu altres persones Hospitals en Maardu en aquesta guia. Representem un dels millors directoris d'hospitals Estònia i del món, perquè oferim informació precisa i fàcil de visualitzar, de manera que sàpiga ràpidament com anar a l'hospital més proper.\nEls 16630 habitants de Maardu tenen diversos hospitals que poden proporcionar-los atenció mèdica. Si necessiteu trucar i demanar una cita, o fer qualsevol pregunta abans d'anar, o fer qualsevol consulta, trobeu aquí els telèfons de contacte i adreça de tots Hospitals en Maardu.\nHospitals en Maardu per categoria\nNo tothom pot pagar una cita mèdica privada. Per aquest motiu, proporcionem aquí tots els contactes de cada hospital públic Maardu (Estònia). Si voleu conèixer aquesta informació, feu clic i introduïu per veure'ls\nSi no sap quin hospital privat visitar Maardu (Estònia), aquí trobareu una llista excel·lent que conté tots els hospitals d'aquesta zona. Si necessiteu assistència mèdica i necessiteu saber que les instal·lacions us agradaran, consulteu-ne cadascun fent clic al vostre lloc web des de l'enllaç que oferim\nLlistat de hospitals pròxims a Maardu\nIda Tallinna Keskhaigla East Tallinn Central Hospital- (Situat a 16.16 km)\nNorth Estonian Regional Hospital Keila Hospital- (Situat a 20.25 km)\n(1) Tallinn Children's Hospital - Tallinna Lastehaigla- (Situat a 20.20 km)\nPrivate Hospital Fertilitas- (Situat a 11.69 km)\nOrtopeedia Arstid Hospital of Orthopaedics- (Situat a 19.56 km)\nPelgulinna Sunnitusmajas Pelgulinna Sunnitusmaja Toetusfond- (Situat a 18.35 km)\nJõgeva Haigla Jõgeva Hospital- (Situat a 112.05 km)\nParnu Haigla Parnu Hospital- (Situat a 123.99 km)\nLaane Tallinna Keskhaigla- (Situat a 19.49 km)\nSa Viljandi Haigla Viljandi Hospital- (Situat a 125.51 km)


ZTE ens presenta el Gigabit phone: El primer amb tecnologia 5G | El Tecnològic\nZTE ens presenta el Gigabit phone: El primer amb tecnologia 5G\nZTE és una companyia dedicada a les telecomunicacions i és un dels fabricants de telèfons intel·ligents que més creix actualment i com no podria ser d’una altra manera els tenim presents a aquest Mobile World Congres.\nZTE no ha arribat amb les mans buides pel congrés d’aquest any, el dia previ al començament del d’aquest ens va presentar el Gigabit Phone, un telèfon amb la principal característica destacable que és el primer telèfon intel·ligent del món en disposar de tecnologia 5G. L’equip de PCatalà t’explica les seves principals característiques d’aquest smartphone que va ser presentat:\nEl Gigabit Phone compta amb un processador Qualcomm Snapdragon 835, que recordem que és un dels processadors més potents del mercat que muntaran els dispositius de major gamma d’aquest any. Gaudeix de 8 nuclis a 2,45 GHz i amb un augment del 25% en el renderitzat dels gràfics i amb una major eficiència energètica.\nA més del processador el Gigabit Phone també tindrà un mòdem LTE X 16 Snapdragon integrat que gràcies a una combinació de tecnologia de 4X4 MIMO i a una modelació 256-QAM li permetrà velocitats de descàrregues 10 vegades més rapides que amb tecnologies LTE de primera generació.\nAquest potent hardware combinat amb una bona connexió de dades mòbils pot arribar a ser fins a 3 vegades més potent que la resta de companyies, arribant a tenir una velocitat de descàrrega d’1 Gbps.\nAquesta millora a la velocitat de connexió permetrà a l’usuari tenir una millor experiència en l’emmagatzematge de dades al núvol, com pot ser la utilització de vídeos en 360 graus per realitat virtual, la velocitat ultraràpida de descàrrega de catxe per la instal·lació d’aplicacions, pel·lícules i música.\nZTE diu que aquest dispositiu suposa un pas important per l’era del 5 g:\nEstem encantats de presentar al MWC17 el primer smartphone del món amb velocitat de descàrrega de fins a 1Gbps. Amb aquest nou dispositiu, la forma i la manera de veure el món de les persones canviarà completament. El 5G serà una de les claus i prioritats de la nostra companyia, i estem disposats a cooperar amb els governs per facilitar el més aviat possible l’arribada del 5G


Les oportunitats de negoci del 2021 | Ser on siguis\nLa tecnologia, potenciada per la pandèmia, domina més que mai qualsevol àmbit de la societat i de les empreses\nLa salut, la cultura, els negocis, la vida personal... El món ha evolucionat digitalment en els últims temps a passos gegants; però si ens fixem en tot just un any enrere, és fàcil apreciar canvis radicals potenciats per la COVID-19. És per això que Ricardo Palomo, degà de la Facultat de Ciències Econòmiques i Empresarials i catedràtic d'Economia Financera de la Universitat CEU San Pablo, considera que el 2021 serà un any de transició i de l’esperat començament de la recuperació econòmica cap al final de l'exercici, el que reafirmarà la necessitat de reorientar molts negocis. «La transformació digital que s'ha fet de manera tan sobtada des de l'inici de la pandèmia s’haurà d’assentar i replantejarà molts models d'empresa», afirma.\nSegons la consultoria digital Redk, 2021 es presenta com un any d'oportunitats a causa de la convergència de tres elements importants. El primer, l'auge de la 'consumerització', estratègia centrada en l'usuari per oferir els suports tècnics que necessita; el segon, la maduresa de tecnologies com el machine learning, la intel·ligència artificial (IA) i l'automatització robòtica de processos; i finalment, la pressió a la qual les companyies estan subjectes a causa de la crisi econòmica, és a dir, la necessitat de ser més eficients. «Aquesta convergència fa que les empreses hagin de recolzar-se en la tecnologia per millorar el seu rendiment per continuar sent competitives i mantenir-se al nivell de les expectatives del mercat», expliquen des de la consultoria.\nEl 2021 la innovació i la tecnologia seran factors decisius per tenir avantatges competitius en qualsevol sector i la digitalització estarà present tant a les grans com a les petites i mitjanes empreses, sigui quin sigui el seu àmbit d'actuació. Això sense oblidar la investigació. «El valor del coneixement serà un factor encara més competitiu per als països. S'ha passat d'una economia industrial i tangible heretada del segle XX a una economia digital i intangible que està configurant una nova societat digital amb data de naixement el 2020», afirma Palomo.\nPer a Mónica Pérez, directora de Comunicació d'InfoJobs, el sector de la informàtica i les telecomunicacions és, sens dubte, un dels que més s'ha enfortit amb la pandèmia. «Encara que parlem d'una indústria que ja tenia un pes important en el mercat laboral espanyol, l'acceleració del món digital l'ha acabat de potenciar», afirma. Els perfils de desenvolupador de software, analista de programes, agent de serveis d'assistència TIC, administrador de sistemes TIC i consultor TIC han estat els més sol·licitats en aquest camp. D'acord amb l'Informe de InfoJobs sobre las necesidades de contratación y la intención de cambio de empleo, el 36 % de les empreses busquen perfils tecnològics per adaptar-se al nou ecosistema digital.\nSi hi ha hagut un sector que el 2020 s'ha intensificat i posat en valor per sobre de tots els altres, ha estat el sanitari. L'informe d'InfoJobs apunta que es tracta de l'única categoria que ha crescut en aquests mesos (16 %). Per a Juan Alberto Sánchez Torres, director del Programa d'Especialització en Blockchain i Innovació Digital de l'Institut d'Estudis Borsaris (IEB), les noves necessitats en aquest àmbit són evidents. «D'una banda, s'obre pas a la sanitat a distància i a la telemedicina en el sistema d'atenció primària», afirma. Mentre que, de l’altra, «es fa fonamental la necessitat d'incrementar les eines de prevenció, amb l'objectiu d'identificar noves pandèmies o rebrots». L'expert de l'IEB assenyala que la gestió de dades s'ha tornat clau perquè professionals sanitaris, pacients, governs i institucions aprofitin al màxim la informació disponible. «El blockchain i el big data són eines que permeten un tractament de dades més eficient i precís i, per tant, una resposta més efectiva i coordinada; en definitiva, una millor gestió sanitària», puntualitza. A més, com sosté Palomo, un cop superada la pandèmia, «es veurà la necessitat de reforçar el sistema de salut, principalment a causa de l’envelliment i de la creixent longevitat de la població», el que també generarà oportunitats de negoci.\n«El model educatiu s’ha de transformar molt ràpidament, des de la manera d'aprendre fins als mitjans aplicats i la mateixa avaluació», manté Colom. En la seva opinió, sense canvis, es corre el risc de produir estudiants formats a la manera del segle XX per a un segle XXI dominat per les tecnologies. La formació online i la necessitat de treballar amb eines digitals en tots els àmbits professionals és evident. El metge s'ajudarà de la IA per als seus diagnòstics; l'advocat, del blockchain per generar contractes intel·ligents; l'economista aconseguirà eficiències amb la computació al núvol; els financers o els publicistes coneixeran millor els seus clients gràcies al big data, etc. «A l'educació ja hi ha un gran repte pel que fa a no només a la formació dels joves, sinó sobretot en l'anomenat reskilling dels professionals. És de preveure, per tant, que aquesta necessitat, accelerada per la digitalització, també farà sorgir noves oportunitats de negoci», destaca Pérez.\nEl sector bancari i financer fa uns quants anys que s’està adaptant a la digitalització i als canvis socials i econòmics, però la crisi sanitària està multiplicant-ne els reptes. L'expert de l'IEB, assenyala tres dificultats:\nLa gestió del crèdit, tant a la nova demanda, que exigeix una major flexibilitat, com a la morositat, ja que la crisi financera accelera els impagaments. De nou, eines com la IA i el big data es fan fonamentals en la seva gestió.\nLa caiguda dels ingressos, donat l'entorn i les perspectives de tipus d'interès baixos, el que requereix adaptació per intentar mantenir la competitivitat i la rendibilitat. «El tancament de sucursals bancàries és una mesura obligada. La resposta, però, és més àmplia i està acompanyada de solucions financeres que permetin automatitzar processos complexos i costosos», enumera Sánchez Torres. En definitiva, els serveis financers hauran de ser digitals i innovadors, amb una major flexibilitat operacional.\nEls mitjans de pagament. «Estem vivint el progressiu desús dels pagaments en efectiu. I en aquest context, la revolució porta a fer una anàlisi més profunda, com és la irrupció de la criptoeconomia i l'esperada convivència dels diners fiat (fiduciaris i sense suport tangible com el dòlar o l'euro) amb monedes digitals estatals basades en el blockchain», afirma Sánchez Torres.\n'Retail' i logística\n«La categoria compres, logística i magatzem ha experimentat pics de demanda importants en determinats moments de la pandèmia; tot això molt vinculat a les restriccions i al creixement del comerç electrònic, que ha vist un desenvolupament important sobretot en alimentació i en supermercat», afirma Pérez. Segons els indicadors d'InfoJobs, el 31 % de les empreses que tenen més de 50 treballadors pretenen ampliar el seu servei online i requereixen professionals d'atenció al client i televenda.\n«El comerç minorista s'està reinventant, amb l'ús de l'e-commerce davant del canal de venda tradicional, el que suposa maximitzar la rellevància de l'anàlisi de dades, de la IA, del machine learning, de la realitat augmentada, de les xarxes socials, etc.», desgrana Sánchez Torres. L'expert de l'IEB posa en relleu la necessitat de conèixer el client i d’adaptar-s’hi per captar-lo i fidelitzar-lo, més que oferir una elevada varietat de productes. A més, la digitalització del procés de compra obliga que sigui fàcil, eficient i sobretot segura, el que porta al fet que la ciberseguretat hi tingui més protagonisme. «La logística demana clares millores en la cadena de subministrament i l'ús del blockchain té aquí una aplicabilitat fonamental, a causa de la cada vegada major rellevància de la traçabilitat, combinant-la amb altres eines com l'internet de les coses, la geolocalització, el big data o l'ús de drons, per optimitzar la informació de l'enviament i del lliurament del producte», precisa l'expert.\nConstrucció i disseny d'interiors\nSegons Palomo, en la construcció es prestarà més atenció als habitatges amb jardí o terrassa i a dissenys funcionals i, a més, els compradors buscaran distanciar-se del centre de les ciutats per la menor necessitat de desplaçament. La decoració d'interiors i el condicionament d'habitatges creixeran en importància davant de les restriccions als viatges que encara es mantindran durant un temps en moltes zones del planeta. Però també, com sosté un estudi de Fujitsu, pel teletreball, tant pel costat de les oficines, que veuen com les seves necessitats d'espai s'estan modificant, com pel costat dels habitatges, ja que els treballadors hauran de concentrar-se en trobar un espai de treball tranquil i adaptat, amb una banda ampla adequada perquè la participació en una videotrucada i en altres eines de col·laboració online siguin impecables. «Ara que ja no es garanteix un escriptori a l'oficina, és hora de fer plans més permanents per treballar des de casa, perquè es necessita un espai adequat per fer-ho», assenyala la companyia global japonesa.\nUn altre sector important, segons el catedràtic d'Economia Financera de la Universitat CEU San Pablo, serà el de la mobilitat urbana, potenciat per la necessitat de desenvolupar un model de smart cities que pugui gestionar millor el creixement de la població. El teletreball, que segons l'expert ha arribat per quedar-se o per tenir una gran importància, permetrà més mobilitat, el que portarà les zones turístiques i rurals a millorar l'oferta en infraestructures per als nous nòmades laborals.\nFotografía d'Andy Hu a Unsplash


El 18è Mundialet Intercultural de futbol de Manresa arrenca aquest dissabte. Foto: AJM\nEls detalls de la nova edició han estat presentats pel regidor de Nova Ciutadania i Cooperació de l’Ajuntament de Manresa, Jamaa Mbarki El Bachir; el regidor d’Esports, Antoni Massegú Calveras; el subdelegat al Bages-Berguedà-Cerdanya, Miguel Pérez Guerra; i representants de l’organització i dels equips participants, Luis Villa, Jorge Eliecer Pulido i Verònica Jaramillo.\nEl dia de la inauguració serà aquest dissabte 25 de juny a les 17.00 h a l’Estadi del Congost, amb la desfilada de tots els equips participants. Els diversos tornejos que s’agrupen al voltant del Mundialet tindran lloc des del dissabte 25 de juny i fins al dissabte 30 de juliol. Les diverses categories que jugaran són l’absoluta, la femenina i la de veterans.\nA la categoria absoluta participaran 12 equips, en representació de 12 països diferents, dividits en 4 grups: Argentina-Xile-Brasil (grup A); Senegal-Equador-Colòmbia (grup B); Veneçuela-Marroc-Gàmbia (grup C); i Hondures-Paraguai-Bolívia (grup D). A la categoria de veterans participaran 12 equips, també dividits en quatre grups: Colòmbia-Holanda-Qatar (grup A); Perú-Mauritània-Bolívia (grup B); Hondures-Marroc-Paraguai (grup C); i Equador-Andorra-Catalunya (grup D).\nA la categoria femenina participaran 6 equips dividits en 2 grups: Argentina-Equador-Brasil (grup A); i Colòmbia-Paraguai-Bolívia (grup B). Els diferents guanyadors dels campionats del Mundialet al llarg dels anys, i sense comptar els darrers aturats per la pandèmia, han estat els següents:


Més enllà de la imatge. El "behind the scenes" de Català-Roca\nPublicat el Dimecres, 23 Novembre 2011 12:00\nEl meravellós, doncs, eren també les històries que afloraven juganeres a partir d’aquelles imatges i que m’omplien el cap i em picaven la curiositat. No només l’instant, sinó l’abans, el després i uns trepidants per quès, que es multiplicaven a cada nova fotografia i que m’obrien tot un món imaginatiu d’allò més novel·lístic. La imatge per si sola em donava pas al llenguatge i a una narració infinita d’històries anònimes, de passatges vitals inventats en el moment, de creacions inhòspites, de relats inversemblants, de converses absurdes, de passats fantasma, de poemes mai recitats, de realitats paral·leles, de vides perdudes, d’ànims encoratjadors, de penúries passades, d’alegries inesperadament rebudes, de parades obligades, de tenacitat gairebé perversa, d'increïbles coses viscudes, de territoris prohibits, de contes de mitjanit, de tempestes intempestives, de voreres recorregudes, de xerrades instructives, de temps que fóren millors, de paraules reconfortants, de bassals secs, de trinxeres vençudes, de parets infranquejables, de bagatges irreals, de persones idíl·liques.\nAquestes meravelloses incògnites, misteris, interrogants... se’m plantejaven davant de certeses gairebé quadriculades, perfectament enquadrades, d’instants decisius; d’obres que Català-Roca havia creat seguint un dels seus postulats: “el fotògraf sempre dubta (...) No ha de dubtar mai a l’hora de disparar”. Uns instants que havien estat dictats pel clic, pel dit índex, per un moment de sublim, un insight de certesa pura i dura: dispara!\nFruit d’aquesta certesa, d’aquest saber exactament quan i com, es succeïen una darrera l’altra imatges que ens “explicaven” una situació, un personatge, un paisatge. Per Català-Roca la fotografia era bona si sabia “explicar-se” i ho feia de tal manera que pogués captar l’interès del qui n’havia de ser el receptor. Per mi, expectant i esperant explicacions, esdevenia encara més perfecta si el que em plantejava feia plantejar-me encara més situacions, més relacions, més paratges. Em delectava entre frame i frame fent volar la imaginació i pensant en les escenes, les històries, en aquells abans, després i els trepidants per quès.\nImaginava, inventava, fantasiava sobre què passava al grill-room del carrer Escudellers durant la visita dels marines; d’on venia l’hostessa de cames boniques que sortia del metro sota atentes mirades masculines; on devia dinar Dalí després de passejar pel Parc Güell amb el seu cosí; si la monja devia anar al “gran baile de disfraces” o a la “gran berbena” per ser elegida miss minifalda; quina perruquera devia tenir la planxadora de mitjons i si feia mitja a casa; a quina hora es devien llevar els que regaven el Passeig de Recoletos de Madrid; si entre les pàgines sagrades d’algun passatge bíblic hi tenien amagats els retrats d’algun pitram, aquells dominics; de què reia la gràcil mossa toledana repenjada a la paret aquell dia assolellat; on anaven pare i fill amb pressa en aquella boira matinera; quina música escoltava el venedor de lletres de cançons; si els càntirs eren buits o ben plens... em delectava amb tots aquells trepidants per quès, i els abans i els després, que en definitiva configuraven tots aquells behind the scenes més enllà de les imatges, que em divertia amanint amb la ment i la imaginació.


Davis Ortega, autor a Solcam\nQuant a Davis Ortega\nBut we are proud to say that Davis Ortega contributed 4 entries already.\nEntrades per Davis Ortega\nEl director executiu de Solcam, Marc Segura, ha signat un conveni de col·laboració amb els representants de Montbike, Joan Balsalobre i Gerard Ferraté per al patrocini de l’equip que competeix en diferents categories així com en diferents competicions d’àmbit nacional, estatal i internacional. La presència de Solcam es plasmarà tant en els mitjans publicitaris, roba […]\nSolcam Energia ha aprovat, aquest mes de setembre, la seva Responsabilitat Social de l’Empresa (RSE) on defineix unes guies i unes bases en el comportament de tots els integrants de l’organització, així com col·laboradors en el seu àmbit d’actuació. L’RSE de Solcam Energia cerca, entre d’altres, ser més eficaços com empresa; assumir que el seu […]\nAmb aquesta instal·lació continua la seva col·laboració amb l’orde del Cister després dels treballs realitzats per l’empresa al monestir de Poblet L’empresa Solcam Energia SL, amb seu a Torredembarra i Riudoms ha iniciat un nou projecte d’instal·lació fotovoltaica seguint la seva expansió internacional a Itàlia. Un equip de Solcam Energia, representat pel director econòmic, Marc […]


Barcelona batrà en 2018 el seu rècord d'inversió immobiliària - Blog\nBarcelona batrà en 2018 el seu rècord d’inversió immobiliària\nLa inversió en el sector immobiliari a Barcelona viurà en aquest 2018 un any de rècord, superant les xifres que es van assolir l’any anterior. Aquesta és la previsió dels analistes, que considera que els efectes negatius que es van viure en l’últim trimestre de l’any passat han quedat enrere i els inversors tornen a confiar en les possibilitats de creixement del sector a la capital catalana.\nLes anàlisis dels especialistes coincideixen a assenyalar que l’interès dels inversors segueix viu malgrat que a les principals zones de la ciutat amb prou feines queden possibilitats.\nPer això, els inversors han obert el focus i no dubten a incloure en les seves opcions la d’alguns barris perifèrics en els quals preval el lloguer i on hi ha una gran demanda en pisos amb un preu de lloguer inferior als 1.000 euros.\nAltres opcions que els analistes consideren molt atractives són la de les residències d’estudiants o de persones majors, i la dels hotels, encara que són opcions que se situen lluny de les prioritàries.\nLes claus per a què aquesta inversió es mantingui en el temps cal buscar-les tant en la gran liquiditat que hi ha ara mateix al mercat com en el baix tipus d’interès. De fet, les dades dels primers mesos de l’any apunten al fet que les inversions estan sent superiors a les de l’any anterior, per la qual cosa, si el ritme es manté fins a final d’any, la inversió serà superior a la del període anterior.\nA més a més, tant Barcelona com Madrid han escalat diverses posicions en la llista de ciutats preferides pels inversors. Ambdues han ascendit quatre llocs, la qual cosa ha portat a Barcelona a l’onzè lloc, mentre que Madrid es troba en el cinquè lloc, en una llista que l’encapçala Berlín. Les escasses possibilitats d’entrar al mercat de les zones prime no ha retret l’interès dels inversors, que continuen veient amb optimisme el futur del sector en les dues principals ciutats espanyoles.\nD’altra banda, alguns analistes auguren que el període de creixement es mantindrà amb bones perspectives almenys fins a la primera meitat de l’any que ve, encara que la tendència que es produeixi a partir de llavors serà d’un lleuger ralentització, encara que es mantindrà un creixement estable.\nEstas pensant en invertir? Consulta aquí pisos disponibles o escriu-nos explicant-nos el que busques.


Llibertat d’expressió (pels religiosos) | Catalunya Religió\nLlibertat d’expressió (pels religiosos)\nPer Guillem Correa. Gio, 28/01/2010\nLa Llibertat d’Expressió és un bé preuat que sempre hi ha inquisidors que volen eliminar. Un darrer exemple d’aquesta voluntat inquisitorial ha estat el que ha viscut una Església Evangèlica ubicada en un barri d’una important ciutat de Catalunya. Aquesta Església és una Comunitat que viu arrelada en el seu context des de fa temps i, per aquesta raó, participa habitualment en el programa d’actes que any rere any prepara el barri.\nEnguany van pensar que, per ser un tema d’actualitat, podien aportar al programa d’actes una conferencia sobre l’avortament. Per impartir-la van convidar un destacat i prestigiós metge evangèlic. El conferenciant, un cop acabada la seva introducció (en la que ni tan sols va fer referència al tema que posteriorment tractaria) va començar a llegir el text legal de la que ha estat, fins ara, la Llei que ha regulat els supòsits d’avortament en aquest Estat.\nVa ser en aquest moment quan un grup dels assistents va començar a fer soroll per interrompre la conferència, escridassant el conferenciant. Alguns dels assistents recorden que es va arribar als insults i que es van obviar les paraules d’un representant del barri, no vinculat a l’Església Protestant, el qual els va recordar dues coses: que aquell era un acte públic al que ningú no estava obligat a assistir i que si deixaven parlar el conferenciant, en el temps de debat podrien manifestar les seves opinions, fossin les que fossin.\nFinalment l’acte es va haver de suspendre davant del boicot de què era objecte.\nA nosaltres, els protestants, que ens ha perseguit la Inquisició, la intolerància, les dictadures, el feixisme i els seus seguidors ara, en plena democràcia, ens volen negar el dret d’expressar en públic el que pensem?\nEls protestants no imposem als altres la nostra manera de pensar. Ni ho volem ni ho pretenen. El que ningú no ens pot negar és el dret que la gent de les nostres esglésies digui públicament el que creu.\nIgual que nosaltres no volem imposar la nostra manera de pensar a la resta de la societat, ha de ser la resta de la societat qui surti en defensa nostra i se’ns reconegui el dret a poder pensar i expressar públicament el que pensem i creiem.\nÉs que ningú no sortirà a defensar el nostre Dret d’Expressió?\nProtestantisme, Llibertat d'Expressió, inquisició, Dret d'Expressió, avortament


Les varius - Salut, cos i ment - Altanto!! Revista\nGeneralitat Torres de Segre empreses Aitona Massalcoreig DAAM crisi econòmica Mossos d'Esquadra Lleida futbol Seròs sindicat agrari Alcarràs festes i celebracions Unió Pagesos delictes Soses Catalunya ajuntaments mobilitzacions ciutadanes agricultura, fruticultura, ramaderia Partits polítics handbol Festa Major centres educatius\nLes varius són una malaltia que afecta a les venes augmentant-les de volum i produint una deformació. Aquesta dolència altera i lesiona la paret del vas fent-li perdre l'elasticitat i atrofiant les vàlvules. La vena augmenta de volum perquè s'eixampla i s'allarga produint flexuositats en forma de serp que ocasionen els visibles paquets varicosos a les extremitats inferiors.\nLa sang que arriba a les cames ha de retornar al cor vencent a la gravetat i això s'aconsegueix per diferents mecanismes: la mateixa pressió de la sang, les vàlvules que tenen les venes que impedeixen que la sang torni enrere, la respiració i l'efecte de bomba que té la contracció muscular de les cames.\nHi ha diverses causes que afavoreixen l'aparició de varius. La principal és l'existència d'un hàbit constitucional hereditari com ho demostra el fet que en el 50% dels casos de persones que pateixen varius troben antecedents familiars. Una altra causa desencadenant de varius són els oficis que obliguen a estar moltes hores drets (dependents, perruquers...). L'embaràs és una altra causa important i es deu més a l'alteració hormonal que modifica la paret de les venes que no pas a l'ocupació pèlvica. Els processos que produeixen compressió en el baix ventre com l'estrenyiment, inflamacions genitals, etc. dificulten el retorn venós i, per tant, afavoreixen l'aparició de varius amb les complicacions que es deriven com la tromboflebitis i el perill d'embolisme pulmonar.\nAvui en dia, mitjançant la realització d'una senzilla prova indolora (ecografia doppler), s'aconsegueix diagnosticar la causa que han provocat les varius, per posteriorment poder tractar específicament aquest problema.\nEl tractament mèdic consisteix en mesures preventives (evitar sobrepès, caminar, mesures posturals...), portar mitges elàstiques de compressió i prendre medicació a l'estiu.\nAquest tractament quirúrgic consisteix en microespuma i/o làser percutani quan les varius són petites, i quan son més grosses s'han de treure mitjançant cirurgia o utilitzant tècniques més modernes com el endolàser o la radiofreqüència (per més informació visiteu la pàgina www.lleidavasculares.es).\nAngiòleg i cirurgià vascular\nNº col 43-3399\nHospital Montserrat (Lleida)


Ni un mot enrere\tNi un mot enrere\nCrema una catedral, un candidat a la presó parla amb la premsa\tCrema una catedral, un candidat a la presó parla amb la premsa\nEl català que oye Sherman\tEl català que oye Sherman\nEls cosmopotites, els inútils provincians\tEls cosmopotites, els inútils provincians\nLa Capucheta Vermeya\tLa Capucheta Vermeya\nJo m'acuso\tJo m'acuso\nL’estat espanyol, tingui qui tingui al govern, s’hi encaparra, trona i amenaça, però a Catalunya no se’n surt. I, al pas que va, no se’n sortirà. Presos polítics. Exiliades. Vagues de fam. Presència constant de Catalunya a l’escena internacional. Judicis polítics públics que carrega el diable. Represaliats a dojo. Consell de ministres protegit per milers de policies d’ocupació per tirar confits a províncies a la manera franquista. Carrer altre cop mobilitzat, amb ramificacions tentaculars i poc controlables que podrien ser l’arrencada d’una nova fase de lluita unitària des de baix. El fantasma de l’independentisme no escampa. Ni escamparà. Què són, al cap i a la fi, tres anys de lluita pel poder propi, en un cicle històric que hauria de veure, tard o d’hora, el capgirament d’una dominació secular? Emmirallant-se en la (no tan lògica) confusió dels estats majors independentistes, els seus adversaris (o, més aviat, els portaveus i còmplices dels seus adversaris) s’han confós, els darrers temps, creient que ja tenien el blat al sac i etcètera. El blat al sac i etcètera volia (i vol) dir imposar la lògica de les dinàmiques d’estat, usant mots i pràctiques desgastades de l’autonomisme difunt (diàleg estatutari entre burocràcies d’allà i d’aquí, populisme pressupostari, complicitats tàctiques contra els ‘radicals’…) per sobre del moviment de les contradiccions reals i profundes. Que tampoc no escampen. Ni escamparan. Esmentem-ne una, que no sigui dit. La contradicció entre voluntat de dominació, que és radicalment autoritària de mena, i voluntat d’alliberament, que és de mena radicalment democràtica. En aquest terreny, l’estat, mani qui mani al govern, s’ha limitat a usar la força o, senzillament, a considerar-la d’obligat acompliment, com ho ha fet la fiscal general en actiu, a partir d’una interpretació merament defensiva de la llei (a la pràctica, convertida en una llei de Defensa de l’estat), sense intentar convèncer ningú que no se sentís prèviament súbdit del règim del 78 (que en tenim una colla, ja ho sabem). Estratègicament, això significa l’aplicació de la rutina burocràtica repressiva, amb la col·laboració (tàcita o no) d’ànimes de càntir nostrades (que, també ho sabem, en tenim una colla). La qüestió, doncs, no és pas si la ‘dreta’ està dividida en tres, o si es podrà o no ‘unificar’, sinó que és la que assenyala l’estratègia única, unitària i unitarista de l’estat, mani qui mani al govern, perquè domina la maquinària jurídica i repressiva. I els partits, que s’han fet seves les raons i el funcionament d’aquesta maquinària, no poden revertir la situació: el gran partit únic de la dreta és la maquinària repressiva que articula la defensa de l’estat.\nEl problema de l’independentisme és que s’ha enfrontat a aquesta maquinària sense ni tan sols considerar quin alçaprem havia de fer servir per desmuntar-la: o el de la dominació, que implicava l’ús de la força per aconseguir el poder de manera ràpida i decisiva, o el de l’hegemonia, que implicava convèncer, en temps i espai adients, una majoria significativa dels avantatges de la independència. Per complir els postulats necessaris de la dominació, calia una pràctica de la direcció de masses per a crear un contrapoder insurgent. Una pràctica que no es tenia, i la mera possibilitat de la qual repugnava (i repugna) l”independentisme d’ordre’: ho comprovem aquests dies, amb la pressa gens indissimulada per advertir-nos urbi et orbi contra la ‘violència’ en abstracte mentre tenim a sobre la realitat armada dels 9.000 aporellosque ocuparan Barcelona el 21-D. Fet i fet, per no admetre que no se sap (o no es vol) oferir una alternativa de lluita unitària al moviment ni des dels partits de govern ni des del mateix govern. O és que s’ha comprat el discurs de la por i se’ns diu amb la boca petita que ens quedem a casa? No sé pas quins ponts cal reconstruir, com sentim aquests dies incerts, però no crec que nosaltres hàgim de ser-ne els pilars. Tot plegat ja comença a fer tuf de paternalisme sufocant i ben poc afectuós amb els milions de persones que s’han mobilitzat al llarg del procés. D’aquesta manera, no es podrà repetir mai més una jornada d’autodeterminació directa com la de l’1-O, cosa que vol dir tornar a la concepció autonomista del poder. Un poder a mercè de la voluntat d’un estat que nega drets fonamentals i d’uns partits incapaços de resoldre el conflicte entre el poder en acte, com el de l’1-O, i el poder constituent, com el que s’esperava durant l’octubre del 2017.\nTambé sabem, no pateixin, que no es disposa d’una classe dirigent amb voluntat de poder propi. Però també sabem, i no és menys cert, ara com ara, que cap estat no ha nascut sense una quantitat determinada de contrapoder per espolsar-se la dominació secular d’un altre estat i substituir-lo per un de propi. Pel que fa a l’altra cara de l’estratègia, o sigui, la de l’hegemonia a foc lent, això significa desenvolupar una política continuada de convenciment de masses. Un fet que, en una societat complexa com la catalana, políticament sotmesa a les lleis de l’estat, pressuposa, en primer lloc, treballar en el marc constrictor de la seva constitució, que nega drets fonamentals, com el d’autodeterminació, i que és usada, convenientment pervertida (v. article 155), per rebatre la lluita legítima de l’adversari negant drets socials i polítics –uns drets guanyats amb la lluita popular– a tota la població; en segon lloc, pressuposa patir l’ofec constant del govern autonòmic, en tots els ordres, per impedir-li fer polítiques de reapropiació i redistribució, base material sustentadora i legitimadora de l’hegemonia; i, finalment, però no menys important, pressuposa poder escandir a conveniència el ritme polític de la relació amb l’estat dominador.\nAixí les coses, la deriva de l’estat espanyol cap a postulats d’extrema dreta catalanòfoba, que veuen Catalunya com a terra de nova reconquesta (‘feixisme macarra’, en diu Quim Arrufat), a partir dels resultats electorals en una de les autonomies més endarrerides, hauria reforçat aparentment els teòrics del blat al sac i etcètera, gràcies al marc mental que tant agradava (i agrada) al PSC del senyor Zaragoza: si tu no hi vas, ells tornen. Un fals dilema que, malauradament, es fa seu l”independentisme d’ordre’. La petita, però grossa diferència, és que aquest fals dilema, que era útil electoralment al PSC en temps de sociovergència autonomista per canviar el torn bipartidista a Espanya, no val en temps d’independència, quan el PSOE ha esdevingut presoner de la doctrina unitària de la raó d’estat: per evitar que ‘ells’ (o sigui, l’extrema dreta neofranquista) no tornin, ‘nosaltres’ hauríem de fer la independència de totes totes, perquè, fet i fet, ‘ells’ ja hi són (des de copar l’alta magistratura fins a colonitzar barons del PSOE com García Page i Lambán). La pretensió que l’estat és més fort amb la dreta al poder i que, en conseqüència, cal sostenir Sánchez i companyia per continuar ‘dialogant’, podria ser certa si no fos que pateix d’un oblit fonamental: l’existència de més d’un 80% del cens català (Pedro Sánchez diu que s’hi avé amb un 75%) que vol decidir la relació amb Espanya en un referèndum d’independència, un cens del qual més de dos milions de persones van votar per la independència i tornarien a votar-hi. (Deixo de costat les últimes enquestes sobre eleccions autonomistes, que apugen el suport a la independència a més d’un 50%.) I el cas és que una quantitat semblant de gent, capaç de mobilitzar-se i d’organitzar-se com s’ha fet aquí, mai no es va enfrontar cara a cara, en representació d’una classe social, o al capdavant d’una nació, amb l’estat espanyol franquista o amb el seu successor monàrquic. N’hi ha que diran que la monarquia espanyola no és pas la dictadura franquista; nominalment, potser tindrien raó, però, pel que fa a la unitat de l’estat, la diferència és minsa en termes de praxi jurídica (que ho preguntin a Europa en relació amb les exiliades): de fet, el franquisme no és que hagi estat constitutiu de la monarquia per raons històriques i polítiques, sinó que ha esdevingut socialment necessari per a sostenir un govern de dretes a Andalusia, anunciador de probables governs centrals catalanofòbics. I no m’hi jugaria un pèsol que, arribat el moment, el rei no s’avingués a encapçalar una monarquia neofranquista: el 3-O del 2017 va demostrar que n’estava sobradament preparat.\nPel que fa al tracte amb Catalunya, queda clar que no hi ha camí del mig, ni terceres vies, ni poder espanyol reformista. En la mesura que els rebels urbans del 15-M no han pogut crear alternatives de contrapoder republicà a Espanya, ni aliances plurinacionals per tombar la monarquia, ni res del que la teoria acadèmica dels seus dirigents pretén d’encolomar-nos, s’ha imposat el marc de la resignació a una monarquia i un sistema corruptes. En conseqüència, totes les apel·lacions al ‘diàleg’ pretenen que l’independentisme –o sigui, l’alteritatal règim del 78– contribueixi a fer aliances i alternances de poder a Madrid (mode multicomplicitat vergonyant, a la manera de la moció de Sánchez per a desbancar Rajoy). Una estratègia que ja era rutina pujolista quan alguns ens afaitàvem i la gent jove d’ara ni tan sols era previst que fossin engendrats.


1 min. Barcelona 16/12/2011 08:15\n260x366 El cantant dels Red Hot Chili Peppers, Anthony Kiedis, aquest dijous al Sant Jordi / JOSEP LAGO / AFP El cantant dels Red Hot Chili Peppers, Anthony Kiedis, aquest dijous al Sant Jordi / JOSEP LAGO / AFP\nDe Metallica un ja s'ho pot esperar gairebé tot, i de Red Hot Chili Peppers... Bé, tots dos grups comparteixen mànager, i això no diu gaire a favor de Flea, Kiedis i companyia, per més bon rotllo que duguin damunt l'escenari. Als Red Hot Chili Peppers les coses els van bé, tan bé que arriben al Palau Sant Jordi de Barcelona amb totes les entrades venudes tot i presentar un dels discos més fluixos de la seva trajectòria, I'm with you, publicat aquest estiu.\nEntre les petites contrarietats d'aquesta gira hi havia l'absència de l'intermitent i genial John Frusciante, que Josh Klinhoffer es va encarregar de cobrir sense que gairebé ni es notessin les diferències. Sobre l'escenari, els canvis de formació afecten poc el quartet. El problema, per tant, no és tant en la performance, que és gairebé impecable, com en les cançons.


La Cambra de Comerç busca la implicació del Govern en el projecte\nLa Cambra de Comerç busca la implicació del Govern en el projecte de l'aeroport\nNoticies » Economia 28 de juny, 2019\nLa Cambra de Comerç no vol caminar sola en el projecte per a la construcció d'un aeroport al país. La directora, Pilar Escaler, sosté que els següents pasos s'han de fer conjuntament amb el Govern i hi ha prevista una reunió el mes vinent per marcar-ne el calendari.\nUna vegada els informes tècnics han validat la viabilitat de la construcció d'un aeroport a la zona de Grau Roig, ara arriba el moment de seguir avançant.\nTal com va assenyalar dimecres el ministre portaveu, s'han de fer estudis per validar l'impacte mediambiental, sonor i també la sostenibilitat econòmica del projecte.\nLa Cambra de Comerç defensa que el Govern també hi ha d'estar implicat. La directora, Pilar Escaler, argumenta que "és evident que falten estudis" i recorda que "el president ja va comentar que els mediambientals els volem fer conjuntament amb el Govern".\nAvança que tenen una reunió de planificació prevista pel mes vinent. "A partir d'ara creiem que el projecte és conjunt". En la reunió es preveu concretar les accions i establir un calendari d'actuació.\nEscaler no creu que la construcció de l'aeroport hagi despertat entre la població un sentiment majoritari en contra. Manté que "hi ha molta gent a favor de l'aeroport" com "a palanca per ajudar a desenvolupar nous sectors econòmics i nous mercats turístics i nous residents al país".\nLa construcció de l'aeroport tindria un cost que es mouria entre 500 i 700 milions d'euros, i la Cambra ja ha avançat que hi ha grups internacionals interessats a aportar diners a canvi de la concessió.\nBartumeu considera "inviable, impossible i indefensable" el projecte de l'aeroport nacional\nL'executiu exigeix viabilitat ambiental i econòmica per valorar si dona impuls a l'aeroport\nLiberals veu primordials els estudis d'impacte mediambiental per avaluar la viabilitat de l'aeroport\nLandry Riba: "Un aeroport nacional requeriria d'unes infraestructures de control considerables"\nApapma demana la participació del Govern i criteris internacionals en l'estudi d'impacte ambiental per a un aeroport\nL'aeroport nacional costaria entre 500 i 700 milions d'euros\nVallnord-Pal Arinsal enceta la temporada d'estiu amb èxit de públic


Explica la llegenda que l'emperador xinés Shen Nung considerat com un gran erudit de la seva època (2700 a.C), va imposar el costum de bullir l'aigua abans de consumir-la per qüestions d'higiene i salubritat. Un dia, mentre descansava amb la seva cort a l'ombra d'una planta del te, el vent va llançar un parell de fulles fins a l'aigua calenta de la seva tassa. L'aroma agradable que desprenia la infusió li va portar a provar-la i va quedar captivat pel seu deliciós sabor, per la qual cosa va decidir començar a conrear aquesta planta. Amb l’objectiu de fomentar i facilitar la comunicació entre famílies i professionals el dijous 23 de gener vàrem fer l’hora del te en família. Aquest espai va permetre intercanviar experiències, formular dubtes, expressar opinions, en definitiva fer aportacions sobre l’educació dels nens i nenes, tot això acompanyat d’un te, i uns pastissos excel·lents elaborats per les dues Hanan, Layla i Loubna .... a elles moltes gràcies. Actes com el de dijous proporcionen tendresa i benestar a tots el que hi vàrem participar, cada dia està més clar que junts farem un futur millor.\nPublicat per Ceip Pinediques a dilluns, de febrer 03, 2014


El Govern vol investir Mas com més aviat millor\n3 min. Barcelona 22/12/2015 16:05\nValoració positiva del Govern del preacord a què han arribat Junts pel Sí i la CUP per desbloquejar la legislatura i seguir endavant amb el procés sobiranista. "Hem de valorar positivament els treballs que s'han fet [durant les negociacions]. S'han buscat un seguit de mesures que permetin eixamplar la base social del procés sobiranista, que són totalment realitzables i amb seguretat jurídica", ha apuntat la vicepresidenta de l'executiu en funcions, Neus Munté. "El preacord conté el pla de xoc social, amb mesures immediates per resoldre coses més urgents, i també plantejaments sobre les estructures d'estat i els marcs legals necessaris per construir durant el període de transició", ha considerat, al mateix temps que insistia que els acords "han de seguir" en un futur.\nEl Govern espera que tot això serveixi per investir "com mes aviat millor" Artur Mas com a president de la Generalitat, tot i que no ha volgut determinar exactament quan hauria de ser aquesta investidura. En cas que l'assemblea de la CUP validi l'acord, caldria iniciar els tràmits parlamentaris, i veus negociadores assenyalen que es podria accelerar fins al punt que se celebri la setmana vinent. Preguntada sobre si el tarannà col·legiat del futur executiu devalua la presidència de la Generalitat, Munté ha volgut deixar clar que es mantenen "intactes" les seves competències.\nLa vicepresidenta en funcions no ha volgut "aventurar" què passarà a l'assemblea de la CUP, i ha volgut treure ferro a la paralització de BCN World. "El plantejament que es fa és la creació d'un grup de treball per continuar buscant el consens polític necessari per poder tirar endavant un projecte que des del Govern hem considerat que tenia o podia tenir impacte positiu sobre el territori en termes d'ocupació, de posicionament europeu i global. El que es fa és cercar que es posin sobre la taula possibles mancances del projecte amb la voluntat de buscar un acord que ja existeix a nivell territorial", ha insistit.\nEn referència al resultat de les eleccions espanyoles de diumenge passat, en què Democràcia i Llibertat va assolir la meitat dels escons aconseguits per CiU l'any 2011, la vicepresidenta en funcions ha considerat que s'obre un "escenari complex" i ha apuntat que existeix una "escletxa" sobre el referèndum arran del bon resultat de Podem. "Continuem rotundament compromesos amb el 27-S i amb la construcció d'un estat sobirà", ha assenyalat Munté. "La possibilitat del referèndum és molt remota", ha apuntat.\nPreguntada també sobre la possibilitat de fer costat a una hipotètica candidatura de Pedro Sánchez a la presidència del govern espanyol, ha apuntat que "no hi ha res més sobre la taula" que seguir avançant en el procés.\nJunts pel Sí presenta a la CUP una "proposta d'acord" sobre el pla de xoc i la investidura


Pineda de Mar s’adhereix a la campanya Moviment Banderes Verdes de reciclatge de vidre | Ajuntament Pineda de Mar\nPineda de Mar s’adhereix a la campanya Moviment Banderes Verdes de reciclatge de vidre\nLa campanya vol incidir especialment en els hostalers, qui es calcula que genera més del 50% dels residus vidre.\nPineda de Mar s’ha adherit a la campanya Moviment Banderes Verdes que promou l’entitat sense ànim de lucre Ecovidrio pel reciclatge d’envasos de vidre. Aquesta campanya estival persegueix reconèixer el municipi costaner més compromès amb la lluita contra el canvi climàtic i la protecció del litoral a través del reciclatge d’envasos de vidre. Per fer-ho es vol implicar als hostalers, responsables de més del 50% dels residus vidres generats. La incidència del turisme i l’augment del consum els mesos d’estiu fa d’aquesta època moment clau per a la recollida selectiva d’envasos de vidre, ja que es recicla una tercera part de tots els residus recuperats anualment.\nDurant la campanya, que compta amb la participació de 19 municipis de Catalunya, 15 agents ambientals repartits pel territori faran visites de formació i informació a 100 establiments de Pineda. També es lliuraran cubs especials de reciclatge d’envasos de vidre.\nResponsables i tècnics municipals a la presentació de la campanya,\nentre ells Santiago Macip, Regidor de Medi Ambient de Pineda.\nLa campanya s’uneix al compromís de l’ajuntament amb la recollida selectiva de residus: des de l’estiu passat l’Ajuntament de Pineda de Mar ha renovat tots els contenidors de recollida selectiva del municipi i especialment ha augmentat el nombre de contenidors de reciclatge de vidre.\n20190628_Campanya_Banderes_Verdes.JPG 3.93 MB


PLUS Adeslas Prestació Econòmica per Incapacitat Temporal | SegurCaixa Adeslas\nAfegeix un plus a la teva assegurança i tria una cobertura addicional que et permet cobrir totes les necessitats que tinguis.\nEl mòdul que complementa totes les modalitats d’Assistència Sanitària d’Adeslas Pimes, quan el professional autònom estigui de baixa per malaltia o accident.\nIndemnització diària segons el capital diari contractat (10 €, 25 € o 50 €) i el nombre de dies corresponent a la patologia segons barem d’indemnització.\nVols contractar PLUS Adeslas Prestació Econòmica per Incapacitat Temporal?\n• Consulta’n les Condicions generals


IronTrepa (Àlex Estela Carreras): 2009-11-22\nCross Escolar a Flix\nAquest any desde el Ceip de Flix van proposar-me entrenar als nens per al cross escolar, tal i com vaig fer el curs passat per al fons dels jocs escolars. No m'ho vaig pensar massa, i juntament amb Marcos Tarragó que hem sustitueix els dies que no puc estar als entrenaments, vam començar a entrenar dilluns i dimecres de cada setmana.\nAquest passat diumenge es disputava el primer cross escolar. Vam demanar de fer-lo aquí, a Flix, així que vaig dissenyar un circuit pel camp de futbol i el parc nou de la bassa les clotxes.\nDissabte per la tarde i diumenge vam estar preparant el circuit amb tots els detalls.\nDiumenge s'aixecà amb boira que poc a poc es va desfent. Les curses unes amb més corredors que altres, van estar disputades. Pel que fa als meus deixebles, es van portar excelentment.\nEn categoria Aleví femení, Maria Cervelló acaba al podium en tercer lloc, i Alba Luelmo en cinquè lloc.\nEn categoria Benjamí masculí Arnau Sabaté també puja al podium en tercer lloc.\nEn categoria Benjamí femení Laia Solé domina la prova de principi a fi i guanya amb total autoritat.\nVam tenir 4 baixes de corredors per grip, a la propera cursa segur que hi participen.Estic content dels resultats, demostrant que amb treball i sacrifici es resultats arriben.El proper cross el 13 de decembre a Mora.\nFotos podium Aleví femení i de tot l'equip al podium .\nPublicat per Àlex Estela a 13:57 5 comentaris:\nTornem al monte!!!\nDesprés de estar dos anys on sols he sortit puntualment al monte a fer deportiva o ocasionalment alguna via llarga, per aquesta temporada tinc pensat fer més activitat, tornar on erem abans i fer alguna cosa "amb cara i ulls". Així que en les darreres dues setmanes hem sortit al monte, primer anant a patejar 6h cap a les agulles de travessany i un altre dia al Montroig (Vilanova de la sal), a la Pala de Coll on escalem Rosa d'Abril (80m máx. V+) i Heroes del Silencio (máx.6b) , sempre amb la companyia de l'amic Toni Garcia.\nAnem poc a poc i amb bona lletra, els entrenos per als triatlons ens deixen bastant tocats, hem d'acostumar el cos a tot el treball per tal d'anar fent cosetes de mica en mica.\nFotos: Agulles de Travessany i al cim de la Pala del coll (Montroig-Vilanova de la Sal\nPublicat per Àlex Estela a 11:35 Cap comentari:\nCalendari 2010 i primer mes d'entrenos\nBé, després de 3 setmanes practicament parat al acabar la temp.2009 amb l'Ironman de Calella tornen a la feina. Comencem nova temp. amb entrenador nou (Atilla Ozkan), amb nous companys d'entreno (Aitor Alejandre, David montañez, etc.), esperant que amb l'experiència dels altres anys i el treball surtin els fruits.\nPel que fa als entrenos a una mitja de 11h setmanals estem insistin en la natació, intentant millorar la técnica i en la bici i el còrrer entrenos curts però algun d'intens. També hem tornat al gimnàs (1 o 2 cops a la setmana).\nFoto: Aitor i jo un dissabte pel matí, abans d'un entreno canyero\nPer la seva banda Trepa també ha tornat al monte i a la paret encara que "piano a piano"\nEl calendari per al 2010 serà aquest:\n-Gener i febrer : Algun 10.000 i alguna mitja marató encara per definir segons torn de treball, amb possibilitat de fer la mitja de Sitges (on l'any passat vam anar bé, així sempre es pot comparar) i la mitja de Gavà (on fà dos anys, vam correr i també es pot comparar).\n-Març: Algun duatló de carretera per preparar el Duatló de llarga distància de Sueca.(10-82-20)\n-Abril: Triatló B de Banyoles (2'2-80-20)\n-Maig: Ironcat (3'8-180-42)\n-Juny: 1/2 Ironman Balaguer (1'9-90-21)\n-Juliol: ? (segurament entrenar a saco)\n-Agost: Ironman de Regensburg (Alemanya)\nA Sueca m'ho vaig passar molt bé, el millor resultat de l'any, a Banyoles a millorar la marca del 2008 on sols vaig anar bé en bici, a L'Ironcat a millorar el temps fent una marató com toca. A Balaguer crec que hi hauriem d'anar tots els de la tri-festa, sense escuses, per sols 40€, aprop de casa per nosaltres i la family. Al juliol o bé entrenar o anar el 10 de juliol a Cantabria que fan un mig ironman nou, i al 1 d'agost anar al Ironman de Regensburg, cita principal de l'any. Si s'esgoten les inscripcions sempre queda anar el mateix dia al Campionat del mon de llarga distàcia a Immenstad (Alemanya).\nQue us sembla, algú s'anima?\nPublicat per Àlex Estela a 10:45 Cap comentari:


La Conselleria de Salut i Consum ha posat en marxa una eina d'autorastreig en línia (consultau-la en aquest enllaç), per agilitzar el seguiment de contactes estrets de casos positius de COVID-19. La nova eina està operativa a Mallorca i aviat s'ampliarà a Menorca i a Eivissa.\nL’augment dels contagis fa que Mallorca i Eivissa passin al nivell 3, en què també es manté Menorca, mentre que Formentera puja al nivell 2. L’executiu acorda també l’enduriment de mesures de control per a totes les activitats pròpies de festes populars.\nL'Institut de Salut Carlos III (ISCIII) ja té els resultats de l'enquesta preliminar que, en el marc de l'estudi COSMO-Spain de coneixements i percepció social de la pandèmia, va efectuar per a conèixer els motius de les persones que encara no s'han vaccinat contra la COVID-19.\nLa Conselleria de Salut i Consum obre avui a les 15.00 h el sistema d’autocitació digital BitCita per vaccinar amb la dosi de reforç contra la COVID-19 les persones de 50 a 59 anys vaccinades amb la pauta completa (dues dosis) amb Vaxzevria (AstraZeneca). Aquest grup abasta una població diana de 9.834 persones, que rebran un SMS del Servei de Salut per recordar-los que el portal BitCita està obert.\nEl 5,9% de les PCR positives realitzades aquesta setmana per la Unitat de Genòmica Microbiana del Servei de Microbiologia de l’Hospital Universitari Son Espases han resultat ser de la variant Òmicron. Es tracta del laboratori que més proves realitza de tota la comunitat.\nLa Conselleria de Salut i Consum va obrir, el dia 14 a les 15 h, la plataforma d’autocitació BitCita per iniciar la vaccinació infantil contra la COVID-19. Es podrà demanar cita per als infants de 9, 10 i 11 anys. Aquest col·lectiu diana està format per 37.264 infants a les Illes Balears.\nL’increment de contagis suposa que Mallorca passi al nivell 2, mentre que Menorca es manté al nivell 3 i Eivissa i Formentera romanen al nivell 1. El personal dels centres sanitaris que no s’hagi vacunat s’haurà de fer obligatòriament tres proves diagnòstiques cada setmana.\nPàgina 3 de 125


Uhlsport Stripe Blanc comprar i ofertes a Goalinn\nAzurblue / White XXS Azurblue / White XS Azurblue / White S Azurblue / White XXS-XS Azurblue / White M Azurblue / White L Azurblue / White XL Azurblue / White XXL Azurblue / White\nDescripció Uhlsport Stripe\nUhlsport redacció brodats\nLogo Uhlsport brodat en les dues mànigues\nCamisa a ratlles amb pèrdua de color\nSmartbreathe Lite: Com el seu nom indica, es tracta d'un teixit de polièster especial llum que és agradable de portar. La seva estructura de malla assegura una impressió visual anar a buscar.\nVols comprar Uhlsport Stripe? Estàs al lloc adequat! A la categoria de Samarretes de la botiga de futbol trobaràs una gran varietat i tots els models disponibles, sempre amb el millor preu. Aconsegueix els millors productes de futbol i que s’adapten a les teves necessitats i exigències a goalinn. Estàs buscant un regal? Aleshores no et pots perdre les últimes ofertes de Roba home.\nCaracterístiques Uhlsport Stripe\nTecnologias Uhlsport Stripe\nSostenibilitat Uhlsport Stripe


Esdeveniments, Màrqueting i Publicitat a Mora - Woow 360!\nInici » Mora » Esdeveniments, Màrqueting i Publicitat\nEsdeveniments, Màrqueting i Publicitat a Mora\nResultats recerca: 3 llocs/negocis de 12 disponibles.\nSi tradicionalment ( Egipte , Roma ) l'obtenció del vi a partir del raïm es realitzava per mitjà del trepitjat dins de cubetes , al llarg del temps es dissenyen diferents màquines que faciliten la feina . Aquí hi ha tres diferents :\n- La DESTROZADORA DE RAÏM , que funciona mitjançant manovella .\n- La PREMSA DE GÀBIA , a l'interior ( ja que s'obre ) s'apilen els cofins i la pressió s'exerceix en vertical mitjançant un cargol .\n- La PREMSA DE BIGA , que treballa de forma semblant al procés oleic .\nSi tradicionalment ( Egipte , Roma ) l'obtenció del vi a partir del raïm es realitzava per mitjà del trepitjat dins de cubetes , al llarg del temps es dissenyen diferents màquines que faciliten la feina ...\nL'ús de les balances , instrument fonamental en les transaccions mercantils , es remunta a temps prehistòrics . Testimonis gràfics d'això ja tenim a les inscripcions i pintures assíries i egípcies ...\nZAFRA : Serveix per emmagatzemar l'oli . Les de major grandària s'utilitzen en l'almàssera , les de menor , a la llar . Moltes vegades tenen una aixeta a la part inferior per extreure més fàcilment el líquid Càntir i cantarà : Envàs que pot tenir una o dues nanses i serveix per transportar l'oli ...\nA través del seu recorregut podrem gaudir d'una col · lecció de peces que representen l'extracció de l' oli a la primera meitat del segle XIX , a principis de segle XX i l'actual maquinària amb la qual avui dia s'elabora l'oli ...\nLa Fundació Patrimoni Comunal Olivarero , per facilitar l'envasament d'olis d'oliva verges , amb la consegüent presència dels mateixos en el mercat , construir entre els anys 1984 i 1985 1 Envasadora que s'ha dedicat , exclusivament , a l'envasament d'olis d'oliva verges ...\nPer separar l'oli d'oliva dels altres components de l'oliva , les operacions a realitzar són les següents : 1 . MOLIENDA : La mòlta es realitza per trencar les membranes cel · lulars de l'oliva i deixar en llibertat petites gotes d'oli ...\nA més del cultiu de l' olivera , en l'àmbit rural es desenvolupaven altres diferents activitats econòmiques , en base a les diferents riqueses naturals de l'entorn ...\nLa casa rural d'aquesta zona disposa de les seves dependències al voltant d'un pati central , com a estructura tradicional heretada dels romans . Aquestes dependències abasten el desenvolupament de totes les activitats necessàries per a un autoconsum familiar : així hi haurà zones dedicades al bestiar , altres a magatzems de gra , així com les de la vida diària dels seus habitants ...\n#edificis públics, #formacion y enseñanza, #esdeveniments, màrqueting i publicitat, #turisme, #museus, #poder, #edificis públics de museus, #convivències, #excursions en madrid, #oli, #edificis de patrimoni públic, #exposicions


La Fira de l'Oli de les Borges premia quatre petits i grans productors | Lleida.com\nLa 59a Fira de l’Oli de Qualitat Verge Extra i les Garrigues ha fet entrega aquest divendres dels premis als seus millors olis segons el Panell de Tasts Oficials d’Olis Verges d’Oliva de Catalunya, que per segon any consecutiu distingeix de forma diferenciada els grans i els petits productors i que ha servit per guardonar l’Hostal Benet, Oli Castelló, Camp de Bellaguarda SCCL i Mas Montseny, entre la quinzena de mostres que s’han presentat en cadascuna de les dues categories.\nEls olis guardonats en la categoria de grans productors, que són aquells que produeixen més de 3.000 litres, han estat l’Oli Castelló, que ha obtingut el guardó al millor oli verge extra fruitat verd amarg. Per la seva banda, Camp de Bellaguarda SCCL ha estat premiat com el millor oli verge extra fruitat verd dolç, i Mas Montseny ha estat proclamat el millor oli verge extra fruitat madur de la fira. Pel que fa als petits productors, amb menys de 3.000 litres produïts, el Restaurant Hostal Benet ha obtingut la distinció en totes tres categories i aquesta Fira de l’Oli ha servit per premiar tant el seu oli verge extra fruitat verd amarg, verd dolç i madur.\nNúria Palau agraeix l’esforç de les productores i productors de les Garrigues\nL’alcaldessa de les Borges, Núria Palau, ha posat en valor durant l’acte l’esforç de les productores i els productors de les Garrigues, “gent valenta i emprenedora que ha sabut explotar tot el potencial que dona la terra per obtenir-ne un producte de gran qualitat, que ja s’ha convertit en una autèntica exquisidesa que es pot trobar a les botigues gourmet”. Palau també ha reflexionat al voltant de la “professionalització” que han adquirit les persones que produeixen oli al territori i ha dit que “avui fa goig encetar una fira plena dels millors olis envasats en unes atractives ampolles dissenyades amb molt de gust quan, recordo que fa uns anys, totes les persones expositores presentaven l’oli en garrafes”. Per tot això i més, per a l’alcaldessa de les Borges aquest és un certamen necessari per distingir un producte que “des de la tradició s’apropa a l’excel·lència”, ha conclòs.\nDegustacions d’olis i tallers completen la jornada de la tarda\nAquest divendres a la tarda, l’entrega de premis als millors olis s’ha complementat amb un seguit d’activitats paral·leles que s’han dut a terme tant al Pavelló de l’Oli com al Pavelló Comercial, entre les quals destaquen les diferents demostracions gastronòmiques de la mà de l’Hostal Jericó de Lleida, de l’Escola d’Hostaleria, així com dos tallers infantils i una entrega de premis escolars. La jornada s’ha completat amb la disputa dels quarts de final de l’Europe Cup entre Asisa Borges Vall i HB Ostrov, al club de tennis taula de les Borges.\nAquest dissabte al matí tindrà lloc la proclamació de les millors iniciatives i reconeixements, un dels actes més centrals del dia, que comptarà amb la participació de la consellera de Justícia, Lourdes Ciuró, a partir de les 12 hores al Pavelló de l’Oli. Per la seva banda, el conseller d’Economia, Jaume Giró, presidirà aquest dissabte a la tarda l’agermanament de la Fira de l’Oli amb la Fira del Pa i el Cereal de Cervera, i que també servirà per proclamar els ambaixadors de l’oli de qualitat de Catalunya 2022: la influencer gastronòmica Dolors Mateu i el periodista Pepe Antich. Igualment, durant el matí hi haurà un xoucooking a càrrec dels prestigiosos i mediàtics xefs Germans Torres, i de molts altres cuiners del territori, que oferiran els seus millors plats elaborats amb oli de les Garrigues, i també es presentarà la segona edició dels premis gastronòmics Josep Lladonosa, a més a més dels diferents xoucookings que oferiran les persones guanyadores de l’edició passada.\nDemostracions gastronòmiques a l'edició híbrida de la Fira de l'Oli de les Borges\nVielha acollirà la celebració del primer CapraboFest\nMollerussa posa fi a la Festa Major\n⏯ L'Aplec del Caragol tanca una 41a edició multitudinària que recupera els 200.000 visitants


Què és la dislèxia? - Somni Psicologia\nmarç 9, 2021 setembre 21, 2021\nTot i que la lectura és una activitat d’oci imprescindible en la vida de molts, una part important de la nostra societat no gaudeix d’aquesta degut a que el seu procés d’aprenentatge i d’automatització no és gens fàcil.\nEn moltes ocasions, la pròpia dificultat per aprendre a dominar l’art de llegir i escriure pot suposar que molts nens i nenes rebutgin tot allò relacionat amb el llenguatge escrit, el que inclou, en la majoria d’ocasions, l’aprenentatge acadèmic i moltes sortides laborals.\nQuan aquestes dificultats persisteixen al llarg del temps, de forma que les habilitats lectores es troben molt per sota de l’esperat en un individu del seu nivell maduratiu, és molt probable, que aquestes persones rebin un diagnòstic de Trastorn de l’Aprenentatge amb dificultats en la lectura, comunament conegut com “dislèxia”.\nPerò, què és la dislèxia?\nTots hem sentit a parlar sobre ella i probablement hem tingut companys i companyes a classe que havien comès errors d’omissió al llegir en veu alta (menjar-se alguna lletra o paraula del text), fragmentacions (separant les paraules per síl·labes) o rotacions (girant lletres).\nLa dislèxia és una condició psicològica que suposa un processament diferent de la informació escrita, el que ens pot portar fàcilment a cometre aquest tipus d’errors al llegir.\nLa teoria de la doble via de la lectura ens explica la dislèxia com una disfunció en una o les dues vies de processament de la informació lectora.\nSegons aquesta teoria, existeixen dues vies de processament de dita informació. D’una banda, la via directa o lèxica, a través de la qual realitzem una lectura global, reconeixent les paraules sense necessitar reconèixer grafema a grafema. I d’altra banda, la via indirecta o via fonètica, a través de la qual relacionem l’estímul visual amb el so que representa, és a dir, relacionem el grafema amb el fonema y, posteriorment, reconeixem el significat.\nMolts autors aprofiten aquesta teoria per classificar els tipus de dislèxia:\nDislèxia lèxica o superficial: És aquella en que es veu afectada la via directa de la lectura. Normalment trobem a persones que tendeixen a presentar dificultats per a llegir paraules atípiques o irregulars.\nDislèxia fonològica: És aquella en que es veu afectada la via indirecta i produeix dificultats per a la lectura de paraules desconegudes o pseudoparaules, doncs és quan necessitem fer una transcripció directa grafema-fonema.\nDislèxia profunda: És aquella en que ambdues vies del processament de la informació lectora es veuen afectades. En aquest cas, les persones poden presentar dificultats al llegir totes les paraules, ja siguin conegudes o desconegudes, regulars o atípiques.\nEn qualsevol cas, la majoria de les persones amb aquest diagnòstic, o sense ell però amb dificultats en l’àmbit de la lectoescriptura, fàcilment tenen repercussions, no solament a nivell acadèmic, sinó també a nivells socials i emocionals.\nÉs per aquesta raó, que la intervenció, no únicament s’ha de basar en el propi aprenentatge acadèmic, sinó incloure tota la part motivacional, emocional i d’autoestima.\nEsperem que aquest article us hagi resultat interessant! I com sempre, ens encantarà llegir les vostres opinions! Fins la setmana vinent!\nTags:aprenentatgeautoestimadislèxiainfancialectoescriturapsicologiapsicologuessomnitrastorn de l'aprenentatge


Mapa de recursos inclusius - Ajuntament de Terrassa\nEs presenta una anàlisi sintètica i actualitzada(*) del mapa de recursos inclusius de la ciutat de Terrassa, desenvolupats i/o gestionats tant per les entitats socials del territori, com pels serveis municipals de l'Ajuntament de Terrassa.\n(*) Darrera data d'actualització: març 2019\n(**) Per accedir a la pantalla completa del mapa de recursos s'ha de clicar la icona , que es troba a la part superior esquerra del mapa.\nAl mapa es presenten diferents nivells d'anàlisi segons l'àmbit d'exclusió en què incideix el recurs:\nEconòmic: Inclou les situacions de pobresa monetària i/o d'accés insuficient a les fonts de renda. , ens podem referir a la distribució de la renda, les dificultats financeres i a la dependència respecte a les prestacions públiques.\n(icona dels recursos de les entitats) (icona dels recursos dels serveis municipals)\nSociosanitari: Engloba factors com la dependència, la planificació familiar, les malalties estigmatitzades, la salut mental, la discapacitat o l'ús dels diferents serveis, entre d'altres.\nRelacional: Contempla tot el que fa referència als vincles entre les persones, com les veïnals, les familiars, les comunitàries per interessos comuns i/o per creences compartides, entre d'altres.\nLaboral: Contempla els factors de l'atur i la desocupació, l'existència de subsidi, les condicions laborals i altres.\nFormatiu: Fa referència al nivell d'estudis de la nostra població, a l'abandonament escolar o a l'analfabetisme.\nResidencial: Inclou aquelles persones que no tenen accés a un habitatge digne o que viuen en un entorn degradat.\nInformació per a entitats:\nCada entitat i/o servei municipal té una fitxa descriptiva amb les dades de contacte, la web, telèfon i xarxes socials, recurs i/o recursos inclusius que desenvolupa vinculats a l'àmbit d'exclusió en què incideix.\nLes entitats que no van participar al procés d'actualització però que volen formar part del mapa de recursos inclusius de la ciutat, poden enviar un correu electrònic a [email protected] i/o trucar al 937 315 982. Així mateix, poden contactar amb l'Oficina Local del PLIS totes aquelles entitats que, malgrat constar al mapa, volen informar de les seves actualitzacions.


La reducció de peus desmuntats a Sant Fèlix no satisfà a tothom\nEn el transcurs de la tertúlia amb els cincs caps de colla posterior al sorteig de l’ordre d’actuació del passat 16 d’agost, es va fer balanç d’algunes novetats introduïdes a la diada de Sant Fèlix d’enguany per tal de reduir el temps de la diada. Una d’aquestes afecta a la retallada de peus desmuntats, concretament diu que “un intent desmuntat tindrà la consideració de ronda realitzada i les colles podran desmuntar un peu en cada ronda, inclosa la de pilars. El següent peu se’l considerarà com a ronda realitzada, amb independència que hagin sonat gralles o que es desmunti la construcció.”\nAquesta nova mesura no satisfà ni a la Colla Vella ni als Minyons. Manel Urbano, cap de colla dels vallencs ja va advertir que no hi estava d’acord i que tampoc no hi havia consens entre les colles, però que accepta la proposta de l’organització. Urbano creu que això perjudica la diada i ho justificava comparant els peus desmuntats de dues estructures diferents “trobo que els dos peus desmuntats en un 2de8 per exemple és un temps i dos peus desmuntats en un 2de9fm és un altre. Per tant, penso que que hi hagi només dos peus desmuntats perjudica la diada.”\nDe les diverses novetats, Albert Pérez, cap de colla dels Minyons, aquesta és l’única que no acaba de veure clar, ja que passar de ronda significaria començar de zero “en el fons, si has de desmuntar un peu i has de passar de ronda i has de fer igualment el castell aquest o similar, has d’utilitzar una ronda a part, la quarta o la cinquena. Amb la qual cosa penso que en aquest moment que ja tens a tothom preparat és muntar i desmuntar i de l’altre manera hauràs de tornar a muntar de zero.”\nQui es va mostrar obertament favorable va ser el cap de colla dels Castellers de Vilafranca, Toni Bach “és una cosa que provarem aquest any, penso que tot el que sigui millorar les transicions entre castell i castell fa que anem més ràpids, no vol dir que haurem d’anar més depressa en muntar les coses, sinó que perdrem menys temps quan no estiguem fent castells.”\nPer últim Jaume Galofré, cap de la Colla Joves, és partidari d’introduïr idees noves “mica en mica. Veurem si funcionen o no, i sinó l’any que vé n’hi haurà de noves. Es bo fer-ho poc a poc i que funcionin.”\nArticle anteriorEfemèrides Sant Fèlix 2016\nArticle següentLes diades del Catllar i l’Arboç, en streaming a elmoncasteller